MIDA ออกหุ้นกู้ 600 ลบ.จำนวน 2 ชุด อายุ 2 ปี ดอกเบี้ยคงที่ 5.10%
MIDA ออกหุ้นกู้ 600 ลบ.จำนวน 2 ชุด อายุ 2 ปี ดอกเบี้ยคงที่ 5.10% เสนอขายรายใหญ่ หวังชำระคืนหุ้นกู้ โดยมีบล.เอเซีย พลัส และ บล.ยูโอบี เคย์เฮียน (ประเทศไทย) เป็นผู้จัดการการจัดจำหน่ายหุ้นกู้ 
21 มี.ค. 2560

บริษัท ไมด้า ลิสซิ่ง จำกัด (มหาชน) หรือ MIDA ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท  มูลค่ารวมไม่เกิน 600 ล้านบาท แบ่งเป็น 2 ชุด โดยชุดที่ 1 เสนอขาย 200 ล้านบาทอายุ 2 ปี 1 เดือน 16 วัน อัตราดอกเบี้ยคงที่ร้อยละ 5.10 ต่อปี ชำระดอกเบี้ยทุก 3 เดือน ตลอดอายุหุ้นกู้
และชุดที่ 2 เสนอขายไม่เกิน 400 ล้านบาท อายุ 2 ปี 1 เดือน  อัตราดอกเบี้ยคงที่ร้อยละ 5.10 ต่อปี ชำระดอกเบี้ยทุก 3 เดือน ทั้งนี้วันครบกำหนดไถ่ถอนหุ้นกู้ชุดที่ 1 และ หุ้นกู้ชุดที่ 2  เป็นวันเดียวกันคือวันที่ 21 พ.ค.62
ทั้งนี้ เสนอขายให้กับผู้ลงทุนสถาบัน และ/หรือ ผู้ลงทุนรายใหญ่ ในวันที่ 30-31 มี.ค.60, 3-4 เม.ย.60 และวันที่ 17-20 เม.ย.60 โดยมีบล.เอเซีย พลัส และ บล.ยูโอบี เคย์เฮียน (ประเทศไทย) เป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ดังกล่าวไปใช้เพื่อใช้ในการชำระคืนหุ้นกู้ MDL174A ที่จะครบกำหนดไถ่ถอนวันที่ 10 เม.ย.60 จำนวน 200 ล้านบาท และเพื่อชำระคืนหุ้นกู้ MDL174B ที่จะครบกำหนดวันที่ 24 เม.ย.60 จำนวน 400 ล้านบาท
 